Zik di leɛwam iɛeddan, iqqar-ak netɛent cra n tsednan ṣṣewwet ad d-awint isɣaren, tict si-sent qqaren-as lunja, mi xeldent, lunja tufa axedmi, tekms-it di tmeḥremt-nnes, mi tlayem ancel n yisɣaren, teṭṭef-d axedmi-idin tesduri-it di tlemmast n tezdemt, aldi i yettedden lɛaser, ruḥent ad kkrent macan lunja teɛya ad d-terfed tazdemt, tiẓag quḥ fell-as, teɛred teɛred nettat d temdukalnnes annak ɛyant, rnin ssneqsent sitezdemt, ɛyant, ikker nnant-as i lunja: imir-a issulles lḥal, eǧǧ-itt adečča ad d-nwella ɣar-s. Lunja tegguma,  Tenna-asent: ruḥemt ila ad d-leḥqeɣ neč ur d-usiɣ c bac ad d-welliɣ s yifassen d ilmawen, yyay nneɣ ttrajan deg-i